स्वामी विवेकानंद के वैचारिक सूत्र विषय पर विवि में कार्यशाला आज
सागर | डॉ. हरीसिंह गौर विश्वविद्यालय के वाडिया हॉल में गुरुवार को एक दिवसीय कार्यशाला होगी। कुलपति प्रो. आरपी तिवारी की अध्यक्षता में होने वाले इस कार्यक्रम की शुरुआत दोपहर 2.30 बजे से होगी। कार्यशाला के संयोजक प्रो. एडी शर्मा ने बताया कि ‘स्वामी विवेकानंद के वैचारिक सूत्र और उच्च शिक्षा की चुनौतियां’’ विषय पर यह एक दिवसीय आयोजन हो रहा है। इसमें चिंतक एवं सामाजिक कार्यकर्ता अतुल कोठारी का व्याख्यान होगा। प्रो. शर्मा ने बताया कि उक्त विषय वर्तमान में उच्च शिक्षा के क्षेत्र में व्याप्त बाजारवाद, अनुशासनहीनता, दिशाहीनता और पश्चिमी मूल्यों से अभिभूत औपनिवेशिक मानसिकता से मुक्ति के लिए स्वामी विवेकानंद के वैचारिक सूत्रों को पथ प्रदर्शक के रूप में प्रस्तावित करता है। अतुल कोठारी का उच्च शिक्षा के क्षेत्र में मूल्यात्मक विनियोग और व्यक्तित्व निर्माण में महत्वपूर्ण योगदान रहा है। इस कार्यशाला में विवि के शिक्षक, अधिकारियों, विद्यार्थियों एवं नगर के बुद्धिजीवी शामिल हो सकते हैं।
hin_Deva hin_Deva